section_heading: Životopis
paragraph_text: François Duvalier se rodio 14. travnja 1907. godine u Port-au-Princeu, u obitelji porijeklom s otoka Martinik. Završio je medicinu i radio kao liječnik u ruralnim područjima, stekavši popularnost kod stanovništva zbog učinkovitosti u borbi protiv tifusa. Nakon što je kratko vrijeme 1949. godine bio ministar zdravstva, nakon vojnog udara Paula Magloirea otišao je u ilegalu, koja je trajala do amnestije 1956. godine. Na izborima 1957. godine, koji su bili pod kontrolom vojske, osvojio je vlast, ne prezajući od političkih ubojstava, iznuda, zastrašivanja i manipulacije glasovima.